Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Pärast mõnenädalast suhtelist vaikust
jätkasid Gaza palestiinlased reedel proteste,
mis hõlmasid mitmeid kokkupõrkeid sektori piiril Iisraeliga.
Iraani ülemjuht õhutas armeed jõudu kasvatama,
et vaenlast eemale hirmutada,
keset kasvavaid pingeid USA, Iisraeli ja Saudi Araabiaga.
Venemaa ja Süüria jätkasid intensiivseid õhurünnakuid
islamistide objektide pihta Idlibi ja Hama provintsides,
kui nurjusid Türgi, Iraani ja Venemaa presidentide katsed
leppida kokku vaherahus, mis oleks ofensiivi ära hoidnud.
Pärast mõnenädalast suhtelist vaikust
jätkasid Gaza palestiinlased reedel proteste,
mis hõlmasid mitmeid kokkupõrkeid sektori piiril Iisraeliga.
Protestijad veeretasid põlevaid rattaid ja loopisid kive Iisraeli sõdurite pihta
ja Iisraeli armee teatel
loopisid mõned palestiinlased tulepomme ja viskasid ühe granaadi.
Lisaks nähti õhus Iisraeli suunas liikumas põlevaid tuulelohesid,
millega palestiinlasd juudiriigis tulekahjusid tahavad tekitada.
Gaza tervishoiuameti teatel hukkus kokkupõrkeis 17-aastane poiss
ja viga sai veel 210 protestijat.
IDF esindusest rõhutati siiski,
et IDF kasutas mässuohjevahendeid ja tegutses tavapäraselt
kooskõlas Jeruusalemma määratud jõukasutusreeglitega.
Iisraeli ametnikud süüdistasid Gazat kontrollivat Hamasi
sihitahtlikus vägivallale agiteerimises piiriprotestide ajal, mida Hamas eitab.
Vastuseks märulitele
ja Iisraeli julgeolekuinfrastruktuurile tekitatud kahjule
ründasid Iisraeli õhujõud kaht Hamasi vaatluspunkti Gazas.
Trumpi valitsus peaks teatama
Palestiina Vabastusorganisatsiooni esinduse sulgemisest Washingtonis.
USA riikliku julgeoleku nõunik Bolton
peaks teatama otsusest täna Föderalistide Ühingus.
Ta rõhutab, et Trumpi valitsus ei jäta esindust avatuks,
kui palestiinlased keelduvad asjalikest kõnelustest Iisraeliga.
Lisaks kinnitab Bolton TV7 nähtud kõnekavandis,
et USA seisab alati oma sõbra ja liitlase Iisraeli kõrval.
Lisaks lubas ta toetada Iisraeli rahvusvahelistes organites,
sh Haagi Kriminaalkohtus,
kus palestiinlased püüavad Iisraeli vastu hagisid esitada.
PLO esindus Washingtonis
ei vastanud kohe kommentaaripalvele.
Lisaks teatas USA Välisministeerium
otsusest kärpida 20 mln USD
palestiinlaste haiglatele määratud rahast Ida-Jeruusalemmas.
Avalduse järgi tehti otsus
palestiinlastele eraldatud USA abirahade revideerimisel,
sihiga tagada nende kasutamine kooskõlas USA rahvuslike huvidega
ja nende kasulikkus USA maksumaksjatele.
Palestiina omavalitsus (PO) mõistis Trumpi valitsuse hukka,
nimetades otsust järjekordseks väljapressimiseks.
PO peaministri kantseleist öeldi, et president Trumpi häbiväärne otsus
"kärpida palestiinlaste abi, kuni nad rahulepinguni jõuavad"
näitab Trumpi valitsuse väljapressimistaktikas uut taset.
Lisaks hoiatati, et Trumpi valem ei õhuta rahuehitamist,
vaid karistab palestiinlasi
tegema kompromisse oma iseseisvusõigusega,
mis kuuluvat neile rahvusvahelise õiguse ja ÜRO resolutsioonide alusel,
nagu teistele rahvastele maailmas.
Iraani ülemjuht ajatolla Ali Khamenei õhutas armeed oma jõudu tõhustama,
et vaenlast eemale hirmutada
keset kasvavaid pingeid USA, Iisraeli ja Saudi Araabiaga.
Iraani armee kadettide lõpuaktusel olevat ajatolla Khamenei öelnud,
et Iraan ja Iraani rahvas on pannud vastu USA-le ja tõestanud,
et kui ei kardeta kiusajate ähvardusi ja toetutakse oma võimetele,
suudetakse suurriigid taganema sundida ja neid võita.
Iraani televisioon näitas ajatollat mereväekadettide rividrillil
ja pidamas konverentsikõnet
Revolutsioonikaarti Mereväe komandöriga
Bab el Mandebi väina suunduval Adeni lahel,
mille Iraan on ähvardanud blokeerida,
kui Washington taastab novembris sanktsioonid Iraani naftaekspordile.
Washington, NATO ja teised regioonis on aga lubanud vastata jõuga
igale Iraani katsele olulist merekanalit blokeerida.
Adeni lahte peetakse tähtsaimaks naftatransiidikanaliks maailmas.
Lahe läbib iga päev tankritega
ca viiendik kogu maailmas tarbitavast naftast.
Süürias jätkasid Venemaa ja Assad intensiivseid õhurünnakuid
islamistide objektide pihta Idlibi ja Hama provintsides,
kui nurjusid Türgi, Iraani ja Venemaa presidentide katsed
leppida kokku vaherahus, mis oleks ofensiivi ära hoidnud.
Reedesel tippkohtumisel keskenduti peatsele ofensiivile Idlibis,
mis on Süüria aktiivse opositsiooni viimaseks suureks kantsiks
president Assadi võimu vastu.
Türgi president Erdogan taotles kohtumisel relvarahu,
kuid Venemaa presidendi Putini sõnul on vaherahu mõttetu,
kuna ei hõlma islamistide rühmitusi,
keda Assad oma liitlastega terroristideks peab.
Iraani president Rouhani väitis,
et Idlibi terrorirühmituste kaks põhitoetajat on USA ja Iisrael,
ning lubas jätkata toetust oma liitlasele Damaskuses,
et Lääne oht välja juurida.
Ameerika ja sionistlik režiim,
kes on peamised terrorirühmituste loojad,
ning mõistavad täna selgelt, et on loonud terrorirühmitused,
relvastanud neid ja toetavad neid,
ei saavuta oma eesmärke.
Lisaks jätkub võitlus Süürias Rouhani sõnul seni,
kuni militandid on välja aetud kogu riigist, eriti Idlibist.
Türgi president Erdogan
aga hoiatas ühisel pressikonverentsil oma Vene ja Iraani kolleegidega,
et Türgi oma lõunanaabri juurest enam põgenikke vastu ei võta.
Sellest piirkonnast pääseb hetkel välja
ja meil on Süüriaga 115 km pikkune piir läänes.
Nad suunduvad meie piiri poole.
Kuid üldiselt on meil Süüriaga pikim piir
ja kuhu Idlibi elanikud sellel piiril põgenevad?
Türki.
Türgi võõrustab hetkel 3,5 miljonit põgenikku.
Idlibis elab hetkel 3,5 miljonit.
Türgil pole vahendeid ega jõudu veel 3,5 miljonit vastu võtta.
Peame ühiselt tegutsema,
et ära hoida migratsiooni Idlibist.
Peame selleks terrorismivastases võitluses edukad olema.
Lisaks hoiatas Erdogan, et iga rünnak Idlibile
lõpeb katastroofi, massimõrva ja tõsise humanitaartragöödiaga.
Aitäh vaatamast!
Paluge rahu Iisraelile ja Jeruusalemmale!
Head uut aastat kõigile meie juudi vaatajaile!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri